**Uotilanrinteen peruskoulun yhteisöllinen oppilashuoltoryhmä 28.9.15**

Läsnä: Tanja Nurmi, Leena Luoto, Outi Veijonaho, Maarit Saaristo, Marika Rintala, Susanna Saari, Marja Nurminen, Sanna Tauluvuori, ~~Leena Javanainen~~ ja Sari Ågren.

**MUISTIO**

1. **Oppilashuoltosuunnitelman päivitykset**

Sari Ågren esitteli lyhyesti kuntakohtaiseen oppilashuoltosuunnitelmaan tehdyt päivitykset. Oppilashuoltosuunnitelma päivityksineen on nähtävillä koulun Pedanet – sivulla. Päivitykset on merkitty suunnitelmaan punaisella värillä. Sovittiin, että koulukohtaiset päivitykset tehdään tämän kouluvuoden aikana, kun koulukohtaista oppilashuoltotoimintaa on tarkemmin ehditty suunnittelemaan.

1. **Oppilashuollon vuosisuunnitelma/vuosikello**

Tehtiin alustava lista Uotilanrinteen hyvinvointia tukevista toiminnoista. Seuraavat toiminnot nostettiin esille: ryhmäytykset ja uudelleeryhmäytykset, Kiva-tunnit, kiusaamiskyselyt, vanhempainillat, yrittäjien kahvila, luokanvalvojan vartit, tukioppilastoiminta, oppilaskuntatoiminta, luokkaretket, tapahtumat ja teemapäivät, vierailut, kuluterveyskysely, turvallisuussuunnitelman tekeminen, järjestyssäännöt, vanhempainvartit, henkilökunnan aamupalaverit, henkilökunnan virkistystoiminta ja kerhotoiminta. Sovittiin, että seuraavaksi kerraksi jokainen vielä miettii lisää toimintoja ja muita hyvinvointia ja yhteisöllisyyttä tukevia sekä ongelmia ennaltaehkäiseviä asioita. Asiat lisätään tulevaisuudessa Uotilanrinteen koulukohtaiseen oppilashuoltosuunnitelmaan

1. **Kehittämistyö ja jatkossa pohdittavia asioita**

Keskustelussa nostettiin asioita, joita olisi hyvä pohtia oppilashuollollisesti jatkossa: pihan viihtyvyys, oppilashuollon rakenne ja hyödyllisyys, vuosittainen oppilashuollollinen teema, henkilöstön hyvinvoinnin tukeminen sekä oppilaiden osallisuuden ja vaikuttamismahdollisuuksien lisääminen.

1. **Koulukohtaiset oppilashuollolliset tehtävät**

Keskusteltiin niistä tehtävistä, joita kulukohtaisen oppilashuoltoryhmän tulisi ottaa hoitaakseen. Seuraavat asiat nousivat esille oman toimenkuvan määrittelyssä: oppilashuoltolain toteutuminen ja koulutuksen tarve koululla, yhteistyö oppilaskunnan hallituksen kanssa ja oppilaskuntatoiminnan kehittäminen, ympäristön viihtyvyys, turvallisuuden arvioiminen ja kehittäminen, koulukohtaisten tutkimustulosten kartoittaminen ja johtopäätösten mukaisten toimenpiteiden suunnitteleminen, ennaltaehkäisevä ja korjaava päihdetyö sekä ryhmien ja luokkien tilanteisiin perehtyminen.

1. **Muut asiat**

Sari Ågren kertoi, että oppilashuollon kehittämistyötä voi seurata Rauman Pedanetin ”Koulutuksellisen tasa-arvon kehittämistoiminta” – sivustolla. Oppilashuollon muistiot laitetaan sekä em. sivustolle että koulun omalle Pedanet-sivulle. Oppilashuollon järjestelyistä, muistioista, esityslistoista ja kokoonkutsumisesta vastaa tänä vuonna Sari Ågren. Sovittiin, että kokoontumisia olisi noin kuukausittain. Seuraavat kokoukset pidetään 28.10. klo 13.15, 2.12. klo 13.15 ja 4.2. klo 13.15.

1. **Seuraava kokous**

Seuraava kokous pidetään keskiviikkona 28.10. klo 13.15 alkaen rehtorin huoneessa. Mukaan kutsutaan oppilaskunnan edustaja sekä oppilaskunnan ohjaava opettaja. kokouksen aiheita ovat mm. kerhotoiminnan kehittäminen oppilaskunnan tehtävänä sekä huoltajien osallisuus oppilashuollossa. Kaikki voivat myös miettiä lisää koulun hyvinvointia edesauttavia toimintoja sekä koulukohtaisia oppilashuollon tehtäviä.